section_heading: Premijera
paragraph_text: Rapsodija je premijerno izvedena 12. veljače 1924. godine u New Yorku na koncertu P. Whitemana nazvanom Eksperiment u modernoj glazbi. Koncert je trajao jako dugo, a skladbe su bile slične jedna drugoj, te se publika počela dosđivati. Međutim, dosadu je razbio glisando klarineta kojim je počinjala Rapsodija u plavom. Zanimljivo je da je Whitemanov klarinist na jednoj od proba odsvirao glisando na ovaj način, iz šale, ali se Gershwinu to svidjelo, te je rekao klarinetisti da od tada to uvijek tako svira.